tartuNLP/wikipedia-smugri-20251201 huggingface dataset:
Renato Tapia

Renato Fabrizio Tapia Cortijo (sündinud 28. juulil 1995 Limas) on Peruu jalgpallur, kes mängib keskkaitsja või poolkaitsjana Hispaania kõrgliiga klubis Celta de Vigo ja Peruu jalgpallikoondises.
Ta alustas klubikarjääri Hollandis. Alates 2013. aastast mängis ta FC Twentes. 2016. aastal liitus ta Feyenoordiga, kellega tuli hooajal 2016–17 Hollandi meistriks. Hooaja 2018–19 teise pooles mängis ta laenul Willem II-sse.
2020. aasta juulis sõlmis ta nelja-aastase lepingu Celta de Vigoga.
Debüüdi Peruu jalgpallikoondises tegi Tapia 1. aprillil 2015 mängus Venezuela vastu. Koondisekarjääri esimese värava lõi ta 9. septembril 2016 MM-i valikmängus Ecuadori vastu. Ta on kuulunud Peruu koondisse 2016. aasta Copa América Centenariol, 2018. aasta maailmameistrivõistlustel ja 2019. aasta Copa Américal.
Edison Flores

Edison Michael Flores Peralta (sündinud 14. mail 1994 Limas) on Peruu jalgpallur, kes mängib äärepoolkaitsja või ründava poolkaitsjana Peruu kõrgliigaklubis Universitario ja Peruu jalgpallikoondises.
Ta alustas Universitarios ka klubikarjääri. Universitarios põhimeeskonnas debüteeris ta Peruu kõrgliigas 2011. aastal. Aastatel 2012–2014 mängis ta Hispaanias Villarreali reservmeeskonnas. 2014. aastal naasis ta Universitariosse. Aastatel 2016–2018 mängis ta Taani kõrgliigaklubis Aalborg, 2018–2020 Mehhiko kõrgliigaklubis Morelia, 2020–2022 Major League Socceri (MLS) klubis D.C. United. 2022. aastal liitus ta Mehhiko klubiga Club Atlas, kuid aasta hiljem naasis ta laenulepingu alusel Universitariosse.
Peruu jalgpallikoondises tegi Flores debüüdi 2013. aastal. Koondisekarjääri esimese värava lõi ta 23. mail 2016 sõprusmängus Trinidadi ja Tobago vastu. Ta on kuulunud Peruu koondisse 2016. aasta Copa América Centenariol, 2018. aasta maailmameistrivõistlustel ning 2019. ja 2024. aasta Copa Américal.
Paolo Hurtado

Cristopher Paolo César Hurtado Huertas (sündinud 27. juulil 1990 Callaos) on Peruu jalgpallur, kes mängib äärepoolkaitsjana Türgi kõrgliiga klubis Konyaspor ja Peruu jalgpallikoondises.
Ta alustas klubikarjääri 2008. aastal Peruu kõrgliiga klubis Alianza Lima. Ta on mänginud veel Peruus Juan Aurichis, Portugali kõrgliiga klubides Paços de Ferreira ja Vitória Guimarães, Uruguay kõrgliiga klubis Peñarol ning Inglismaa esiliigas Readingis. Konyasporiga on ta liitunud 2018. aastal.
Debüüdi Peruu jalgpallikoondises tegi Hurtado 2011. aastal. Koondisekarjääri esimese värava lõi ta 26. märtsil 2013 sõprusmängus Trinidadi ja Tobago vastu. Ta on kuulunud Peruu koondisse ka 2015. aasta Copa Américal ja 2018. aasta maailmameistrivõistlustel.
Luis Abram

Luis Alfonso Abram Ugarelli (sündinud 27. veebruaril 1996 Limas) on Peruu jalgpallur, kes mängib kaitsjana Mehhiko kõrgliiga klubis Cruz Azul ja Peruu jalgpallikoondises.
Ta alustas klubikarjääri Peruu kõrgliiga klubis Sporting Cristal, kus mängis aastatel 2014–2017. Aastatel 2014 ja 2016 tuli ta Sporting Cristaliga Peruu meistriks. Aastatel 2018–2021 mängis ta Argentina kõrgliiga klubis Vélez Sarsfield.
2021. aasta juulis liitus ta Hispaania kõrgliiga klubiga Granada. 2022. aasta jaanuaris läks ta Granadast laenule Cruz Azuli.
Debüüdi Peruu jalgpallikoondises tegi Abram 2016. aasta mais sõprusmängus Trinidadi ja Tobago vastu. Kondisekarjääri esimese värava lõi ta 10. septembril 2019 sõprusmängus Brasiilia vastu. Ta on kuulunud Peruu koondisse 2016. aasta Copa América Centenariol, 2019. aasta Copa Américal ja 2021. aasta Copa Américal.
Alejandro Chumacero

Alejandro Saúl Chumacero Bracamonte (sündinud 22. aprillil 1991 La Pazis) on Boliivia jalgpallur, kes mängib poolkaitsjana Boliivia kõrgliiga klubis Always Ready ja Boliivia jalgpallikoondises.
Ta alustas klubikarjääri 2007. aastal Boliivia klubis The Strongest. 2013. aastal sõlmis ta lepingu Brasiilia esiliiga klubiga Sport Recife, kuid naasis juba samal aastal The Strongesti. Ta tuli The Strongestiga Boliivia meistriks kolm korda.
2018. aasta alguses liitus ta Mehhiko kõrgliiga klubiga Puebla. 2021. aastal mängis ta Tšiili kõrgliiga klubis Unión Española. Seejärel naasis ta Boliivia kõrgliigasse, liitudes Always Readyga.
Debüüdi Boliivia jalgpallikoondises tegi Chumacero 2011. aastal. Koondisekarjääri esimese värava lõi ta 12. oktoobril 2012 MM-i valikmängus Peruu vastu. Ta on kuulunud Boliivia koondisse 2015. ja 2019. aasta Copa Américal.
Thaba Phatswa

Thaba Phatswa on asula Lõuna-Aafrika Vabariigis Free State'i provintsis Thabo Mofutsanyana ringkonnas Mantsopa vallas.
Lõuna-Aafrika Vabariigi 2011. aasta rahvaloenduse andmetel oli Thaba Phatswa elanikest värvilisi 76,39%, mustanahalisi aafriklasi 22,73%, India või Aasia päritolu inimesi 0,22%, valgeid 0,11% ja teisi 0,55%. Afrikaani keelt pidas emakeeleks 84,70% inimesi, sotho keelt 9,40%, inglise keelt 2,62% ja tsvana keelt 1,09%.
Bosoord

Bosoord on asula Lõuna-Aafrika Vabariigis Mpumalanga provintsis Ehlanzeni ringkonnas.
Lõuna-Aafrika Vabariigi 2011. aasta rahvaloenduse andmetel oli Bosoordi elanikest mustanahalisi aafriklasi 99,12%, värvilisi ja valgeid 0,27%. Svaasi keelt pidas emakeeleks 39,73% inimesi, suulu keelt 26,02%, pedi keelt 22,39%, sotho keelt 5,13%, ndebele keelt 2,92% ja tsvana keelt 1,59%.
Ljudmila Agranovskaja

Ljudmila Semjonovna Agranovskaja (vene keeles Людмила Семёновна Аграновская; neiupõlvenimi Smolinova; 29. veebruaril 1932 Sahhalin – 18. detsember 2022) oli vene alpinist ja treener.
Ta oli esimene naine Nõukogude Liidus, kes tõusis riigi kõrgeima mäe (Kommunismi) tippu (1968) ja pälvis esimese naisena aunimetuse Lumeleopard (1970).
Elukäik.
Agranovskaja elas aastatel 1934–1954 Moskvas, 1954–1968 Leningradis (töötas seal majahoidjana) ning aastast 1968 Kamtšatkal Petropavlovsk-Kamtšatskis, kus töötas koos abikaasa German Agranovskiga (1931–1984) nende rajatud alpinismi- ja mäesuusakoolis treenerina. Agranovskaja kuulsaim kasvandik Varvara Zelenskaja võitis 1990. aastatel maailma karikasarjas mäesuusatamises neli etappi kiirlaskumises.
Alpinism.
Agranovskaja hakkas mägironimisega tegelema 1955. aastal. Aastatel 1960–1973 tegi ta 7 edukat tõusu seitsmetuhandeliste tippu, sealhulgas kahel korral tõusis Kommunismi tippu.
Buffelshoek

Buffelshoek (alates 2008. aastast ametlikult Bolla-Tau) on linn Lõuna-Aafrika Vabariigis Mpumalanga provintsis Ehlanzeni ringkonnas.
Lõuna-Aafrika Vabariigi 2011. aasta rahvaloenduse andmetel oli Buffelshoeki elanikest mustanahalisi aafriklasi 99,91%, India või Aasia päritolu inimesi 0,05 ja teisi 0,04%. Pedi keelt pidas emakeeleks 92,04% inimesi, tsonga keelt 4,78% ja sotho keelt 1,21%.
Shakadza

Shakadza on küla Lõuna-Aafrika Vabariigis Limpopo provintsis Vhembe ringkonnas Mutale vallas.
Lõuna-Aafrika Vabariigi 2011. aasta rahvaloenduse andmetel oli Shakadza elanikest mustanahalisi aafriklasi 99,77%, India või Aasia päritolu inimesi 0,17% ja teisi 0,06%. Venda keelt pidas emakeeleks 98,25% inimesi ja afrikaani keelt 0,23%.
Maranzhe

Maranzhe on küla Lõuna-Aafrika Vabariigis Limpopo provintsis Vhembe ringkonnas Thulamela vallas.
Lõuna-Aafrika Vabariigi 2011. aasta rahvaloenduse andmetel oli Maranzhe elanikest mustanahalisi aafriklasi 99,89% ja India või Aasia päritolu inimesi 0,11%. Venda keelt pidas emakeeleks 97,39% inimesi ja inglise keelt 1,19%.
Nyavani

Nyavani on küla Lõuna-Aafrika Vabariigis Limpopo provintsis Vhembe ringkonnas Thulamela vallas.
Lõuna-Aafrika Vabariigi 2011. aasta rahvaloenduse andmetel oli Nyavani elanikest mustanahalisi aafriklasi 99,67% ja valgeid 0,33%. Venda keelt pidas emakeeleks 58,69% inimesi ja tsonga keelt 38,36%.
UNESCO maailmapärand Andorras

Andorra alal on UNESCO maailmapärandi nimistus üks objekt ja ootenimistus ka üks objekt.
Nimistusse on kantud üks kultuuripärandi objekt:
Ootenimistu.
Ootenimistus on üks kultuuripärandi objekt:
Mogwase

Mogwase on linn Lõuna-Aafrika Vabariigis Loodeprovintsis Bojanala Platinumi ringkonnas, Moses Kotane valla halduskeskus.
Mogwases kaevandatakse plaatinat.
Lõuna-Aafrika Vabariigi 2011. aasta rahvaloenduse andmetel oli Mogwase elanikest mustanahalisi aafriklasi 93,72%, India või Aasia päritolu inimesi 4,84%, värvilisi 0,74%, valgeid 0,57% ja teisi 0,14%. Tsvana keelt pidas emakeeleks 67,40% inimesi, inglise keelt 8,42%, suulu keelt 3,42%, sotho keelt 3,22%, tsonga keelt 2,62%, koosa keelt 2,61%, ndebele keelt 1,86%, venda keelt 1,86%, pedi keelt 1,64% ja afrikaani keelt 0,89%.
Mill Rock

Mill Rock on väike asustamata saar New Yorgi linnaosade Manhattani ja Queensi vahel East Riveris (Hell Gate).
Belmont Island

Belmont Island (hüüdnimega U Thant Island) on East Riveri väikseim tehissaar, mis asub ÜRO peakorteri läheduses Manhattani saare juures.
Ajalugu.
Tehissaar tekitati Steinway Tunneli ehitusel.
Mogogelo

Mogogelo on linn Lõuna-Aafrika Vabariigis Loodeprovintsis Bojanala Platinumi ringkonnas Kgetlengrivieri vallas.
Lõuna-Aafrika Vabariigi 2011. aasta rahvaloenduse andmetel oli Mogogelo elanikest mustanahalisi aafriklasi 99,27%, valgeid 0,52%, värvilisi 0,09%, India või Aasia päritolu 0,05% ja teisi 0,06%. Tsonga keelt pidas emakeeleks 35,47% inimesi, tsvana keelt 30,10%, pedi keelt 15,06%, ndebele keelt 7,49%, sotho keelt 2,84% ja suulu keelt 2,66%.
Roosevelt Island

Roosevelt Island on New Yorgi linnas East Riveri estuaaris asuv kitsas ja 3,2-kilomeetri pikkune saar. Saar asub Manhattani ja Long Islandi saare vahel ja sellel elab 11 661 inimest (2010. aasta rahvaloenduse andmetel).
Modderspruit

Modderspruit on linn Lõuna-Aafrika Vabariigis Loodeprovintsis Bojanala Platinumi ringkonnas Madibengi vallas.
Lõuna-Aafrika Vabariigi 2011. aasta rahvaloenduse andmetel oli Modderspruiti elanikest mustanahalisi aafriklasi 98,68%, värvilisi 0,53%, India või Aasia päritolu inimesi 0,35%, valgeid 0,22% ja teisi 0,23%. Tsvana keelt pidas emakeeleks 56,50% inimesi, tsonga keelt 11,14%, koosa keelt 7,82%, suulu keelt 5,66%, sotho keelt 5,64%, pedi keelt 5,06% ja inglise keelt 2,11%.
UNESCO maailmapärand Vatikanis

Vatikani alal on UNESCO maailmapärandi nimistus kaks objekti.
Nimistusse on kantud:
Randalls and Wards Islands

Randalls and Wards Islands on Manhattani lähistel tehislikult ühiseks saareks ühendatud saared Randalls Island ja Wards Island. Manhattanist eraldab neid Harlemi jõgi ning Long Islandist East Riveri estuaar. 
Ajalugu.
Kahe saare vaheline kanal (Little Hell Gate) täideti 1960. aastate alguses. Kolmas väiksem saar, Sunken Meadow Island, asus Randalls Islandist idas ja ühendati viimasega 1955. aastal.
Saarel asub tänapäeval suur veepuhastusjaam, kaks psühhiaatriahaiglat ja mitu kodutute varjupaika.
Syferskuil

Syferskuil on linn Lõuna-Aafrika Vabariigis Loodeprovintsis Bojanala Platinumi ringkonnas.
Lõuna-Aafrika Vabariigi 2011. aasta rahvaloenduse andmetel oli Syferskuili elanikest mustanahalisi aafriklasi 99,35%, värvilisi 0,29%, India või Aasia päritolu inimesi 0,11%, valgeid 0,03% ja teisi 0,21%. Tsvana keelt pidas emakeeleks 47,53% inimesi, pedi keelt 27,15%, tsonga keelt 12,17%, sotho keelt 3,53%, ndebele keelt 2,32%, suulu keelt 2,06%, inglise keelt 1,52%, viipekeelt 0,88% ja afrikaani keelt 0,85%.
North and South Brother Islands

North and South Brother Islands on New Yorgi linnas East Riveri estuaaris asuv paar väikesaari. Need asuvad maismaa (Bronxi linnaosa) ja Rikers Islandi vahel.
Nquthu

Nquthu on linn Lõuna-Aafrika Vabariigis KwaZulu-Natali provintsis uMzinyathi ringkonnas, Nquthu valla halduskeskus.
Lõuna-Aafrika Vabariigi 2011. aasta rahvaloenduse andmetel oli Nquthu elanikest mustanahalisi aafriklasi 97,89%, värvilisi 0,26%, India või Aasia pärotolu inimesi 0,22%, valgeid 0,20% ja teisi 1,43%. Suulu keelt pidas emakeeleks 91,52% inimesi, sotho keelt 1,64% ja inglise keelt 1,60%.
Barklieside

Barklieside on asula Lõuna-Aafrika Vabariigis KwaZulu-Natali provintsis uMzinyathi ringkonnas.
Lõuna-Aafrika Vabariigi 2011. aasta rahvaloenduse andmetel oli Barklieside elanikest mustanahalisi aafriklasi 100,00%. Suulu keelt pidas emakeeleks 95,89% inimesi ja ndebele keelt 3,74%.
Kranskop

Kranskop on linn Lõuna-Aafrika Vabariigis KwaZulu-Natali provintsis uMzinyathi ringkonnas.
Kranskop on asutatud 1894. aastal.
Lõuna-Aafrika Vabariigi 2011. aasta rahvaloenduse andmetel oli Kranskopi elanikest mustanahalisi aafriklasi 86,46%, India või Aasia päritolu inimesi 6,54%, värvilisi 3,57%, valgeid 2,31% ja teisi 1,19%. Suulu keelt pidas emakeeleks 80,71% inimesi, inglise keelt 9,87% ja afrikaani keelt 1,55%.
Mseleni

Mseleni on asula Lõuna-Aafrika Vabariigis KwaZulu-Natali provintsis uMkhanyakude ringkonnas.
Lõuna-Aafrika Vabariigi 2011. aasta rahvaloenduse andmetel oli Mseleni elanikest mustanahalisi aafriklasi 99,89%, valgeid 0,05% ja värvilisi 0,05%. Suulu keelt pidas emakeeleks 95,44% inimesi, ndebele keelt 1,53%, viipekeelt 0,90% ja inglise keelt 0,90%.
Türgipunane

Türgipunane on punane värvitoon, mis on saanud nime Türgis asuva linna järgi, kus seda värvi puuvillast tekstiili toodeti – vana nimega Adrianoopol, nüüd Edirne (prantsuse keeles "rouge d'Andrinople"). Tegemist pole kindla värvaine värvusega (levinuim värvitaim türgipunase jaoks oli krapp, kuid kasutati ka teisi värvitaimi ja -loomi), vaid vastupidava säravpunase värvuse andis tekstiilile eriline värvimisprotsess.
Ajalugu.
Euroopa kangatrükitööstuses sai murranguliseks aasta 1797, kui avastati kaua saladuses hoitud materjal puuvillase lõnga ja kanga türgipunaseks värvimise kohta krapiga. Krappi oli sinnamaani edukalt kasutatud villa ja siidi värvimiseks. Krappi kasutati puuvilla värvimisel Indias ja Türgis ning see oli puuvillakiu värvainet mittesiduvate omaduste tõttu mitme-etapiline ja keerukas protsess. Lisaks taimsele komponendile eeldas värvimise protseduur mitmete lisaainete nagu leelise, õli, potase, maarjajää, lambasõnniku, parkainete jm kasutamist ning kanga mitmekordset keetmist, pesemist ja kuivatamist värvimisprotsessi vältel.
Esimeseks punaste kangaste trükkijaks võib pidada Prantsusmaa idaosas Mulhouse’is asutatud ettevõtet Nicholas Koechlin &amp; Feres, kus 1809. aastal alustati punasepõhjalise, musta neerumustriga kanga tootmist, mida nimetati "merinos". Mõni aasta hiljem leidis kompanii kolorist viisi, kuidas pleegitavate ainete ja mineraalsete pigmentide abil kanda algselt punaseks värvitud kangale mitmevärvilisi kujutisi. Katsetusi jätkates jõuti 1820. aastal meetodini, kuidas kroomkollasega söövitamise abil toota lihtsal viisil kahevärvilist kangast.
Euroopast jõudis punaste kangaste trükkimise tehnika Venemaale. Türgipunast värviekstrakti hakati Venemaale importima 1800. aastatel Prantsusmaalt ja Hollandist. Enamjaolt Vladimiri kubermangu koondunud Venemaa tekstiilitrükitööstuse edu rajanes sitsikangale, mis oli muudest mustrilistest tekstiilidest odavam materjal ning talupoegade ja töölisklassi hulgas väga populaarne.
Eestis.
Türgipunased trükitud mustriga vabrikurätikud ja vabrikuriidest – "kallisseltsi riidest" – põlled on 19.–20. sajandil kuulunud rahvariiete juurde ja traditsiooni soovitakse tänapäevalgi hoida.
"Kihnu kogukonnas peetakse kõige hinnatumaks just 19. sajandi lõpul ja 20. sajandi alguses Venemaal Vladimiri kubermangus Aleksandrovi maakonna vabrikutes toodetud punasepõhjalisi nn kallisseltsi rätikuid, mida mujal maailmas tuntakse põhitooni Türgi punase nime all. Kallisseltsi rätikute omamine on Kihnu kogukonnas omamoodi staatusesümbol – uhkemaks ja rikkamaks peetakse seda, kel rohkem rätikuid; rätikute ringlemist jälgitakse väga tähelepanelikult ning kõige hinnalisemaid rätikuid kantakse vaid oluliste elusündmuste puhul."
Bhekindoda

Bhekindoda on asula Lõuna-Aafrika Vabariigis KwaZulu-Natali provintsis uMkhanyakude ringkonnas Jozini vallas.
Lõuna-Aafrika Vabariigi 2011. aasta rahvaloenduse andmetel oli Bhekindoda elanikest mustanahalisi aafriklasi 99,89%, valgeid 0,05% ja värvilisi 0,05%. Suulu keelt pidas emakeeleks 95,44% inimesi, ndebele keelt 1,53%, viipekeelt 0,90% ja inglise keelt 0,90%.
Misso Valla Leht

Misso Valla Leht oli ajaleht, mis vahendas Misso valla uudiseid. See ilmus aastatel 2010–2017. Ajalehte andis välja Misso vallavalitsus ja toimetas Merilin Sibul.
Pärast 2017. aasta haldusreformi, mille käigus Misso vald liitus Rõuge vallaga, vahendab endise Misso valla ala uudiseid ajaleht Mägede Hääl (varasem nimi Rõuge Valla Infoleht).
Arnold Eres

Arnold Eres (7. august 1917 Pala vald, Tartumaa – 24. jaanuar 1986 Borås, Rootsi) oli väliseesti kunstnik.
1944. aastal põgenes Saksamaale, kust jõudis 1946. aastal Rootsi. Töötas tekstiilitööstuses ja Wäferi Bolagetis mustrijoonistajana. Õppis kunsti kirikursuste kaudu ja täiendas end kunstikursustel Stockholmis 1950–1952. Esines näitustel Lõuna- ja Lääne-Rootsis, pälvides arvustajate ja publiku tunnustuse. 1963. aastast tegutses vabakutselise kunstnikuna.
Esines isikunäitustega Boråsis (1949, 1952, 1955, 1958, 1967. 1980), Alingsåsis (1956), Ulricehamnis (1957), Göteborgis (1957. 1966, 1979) ja Stockholmis (1970). Osavõtt ühisnäitustest: Stockholm (1963, 1968), Toronto (1964, 1972), Göteborg (1974, 1978).
Esindatud järgmistes kogudes: Boråsi kunstimuuseum, Albert Engströmi muuseum Eksjös ja mujal Rootsi kogudes.
Mägede Hääl (ajaleht)

Mägede Hääl (enne 2019 "Rõuge Valla Infoleht") on aastast 2018 ilmuv ajaleht, mis vahendab Rõuge valla uudiseid. Lehte annab välja Rõuge vallavalitsus.
2018 ühines selle ajalehega Misso Valla Leht.
Märjamaa Valla Leht

Märjamaa Valla Leht (aastani 2000 Märjamaa Valla Infoleht) ajaleht, mis vahendas Märjamaa valla uudiseid. Lehte andis välja Märjamaa vallavalitsus. See ilmus 1997–2002. Lehte toimetas Reet Saar.
2002 ühines Märjamaa Valla Leht ajalehega Märjamaa Nädalaleht.
Märjamaa Nädalaleht

Märjamaa Nädalaleht on aastast 1991 ilmuv ajaleht, mis vahendab Märjamaa valla uudiseid. Lehte annab välja Märjamaa vallavalitsus.
2002 ühines Märjamaa Nädalalehega ajaleht Märjamaa Valla Leht. Märjamaa Nädalaleht on endise vallaajalehe Vigala Sõnumid järeltulija.
Nancy (eesnimi)

Nancy on naisenimi.
2019. aasta seisuga oli see Eestis esinemissageduselt 1832. naisenimi. 1. jaanuari 2019 seisuga oli Eestis eesnimi Nancy 20 naisel.
Natalie

Natalie on naisenimi.
2019. aasta seisuga oli see Eestis esinemissageduselt 903. naisenimi. 1. jaanuari 2019 seisuga oli Eestis eesnimi Natalie 73 naisel.
UNESCO maailmapärand Gibraltaris

Gibraltari alal on UNESCO maailmapärandi nimistus üks objekt. Kuna Gibraltar pole iseseisev riik, käsitletakse seda objekti maailmapärandi Suurbritannia loetelus.
Nimistusse on kantud:
Olesja

Olesja (ukraina ja vene Олеся) on ukraina ja vene naisenimi.
2019. aasta seisuga oli see Eestis esinemissageduselt 228. naisenimi. 1. jaanuari 2019 seisuga oli Eestis eesnimi Olesja 738 naisel. Variant Olesya oli 2022. aasta 1. jaanuari seisuga Eestis ametlikes dokumentides 99 naisel. Olesya oli populaarsuselt 785. naisenimi.
Pamela

Pamela on naisenimi.
2019. aasta seisuga oli see Eestis esinemissageduselt 1253. naisenimi. 1. jaanuari 2019 seisuga oli Eestis eesnimi Pamela 40 naisel.
Paula

Paula on naisenimi.
Lätis oli 2021. aasta 30. juuni seisuga eesnimi Paula 3410 inimesel.
2019. aasta seisuga oli see Eestis esinemissageduselt 393. naisenimi. 1. jaanuari 2019 seisuga oli Eestis eesnimi Paula 318 naisel.
2023. aasta 1. jaanuari seisuga oli Eestis eesnimi Paula 366 naisel. Paula oli esinemissageduselt 391. naisenimi.
Pauliine

Pauliine on naisenimi.
2019. aasta seisuga oli see Eestis esinemissageduselt 1094. naisenimi. 1. jaanuari 2019 seisuga oli Eestis eesnimi Pauliine 52 naisel.
Pauline

Pauline on naisenimi.
2019. aasta seisuga oli see Eestis esinemissageduselt 1070. naisenimi. 1. jaanuari 2019 seisuga oli Eestis eesnimi Pauline 54 naisel.
PIA

PIA võib tähendada järgmist:
Pia võib tähendada järgmist:
Pia (eesnimi)

Pia on naisenimi.
2019. aasta seisuga oli see Eestis esinemissageduselt 958. naisenimi. 1. jaanuari 2019 seisuga oli Eestis eesnimi Pia 66 naisel.
Harilik punavärvik

Harilik punavärvik ("Rubia tinctorum", tõlge ladina keelest 'värvalite punane'), ka krapp on punavärviku perekonda madaraliste sugukonda kuuluv mitmeaastane rohttaim. Värvitaimena kasutatud juba alates vanaajast, punast värvi saadakse taime risoomist. Eestis looduslikult ei kasva, kuid on võimalik kasvatada aedades.
Kirjeldus.
Harilik punavärvik on suvihaljas mitmeaastane rohttaim, kasvab 50–100 cm kõrguseks. Taim on hemikrüptofüüt ehk teisisõnu elab ta ebasoodsa aastaaja üle vahetult maapinna lähedal asuvate pungade najal, samas kui taime maapealne osa närbub ja kasvab hiljem uuesti. Munajaselliptilised kuni munajassüstjad lehed on 3–11 cm pikad ja 0,8–2,5 cm laiad, paiknevad männaseliselt 4–7-kaupa varre ümber. Taim ronib varrekantidel ja lehtedel asuvate allasuunatud karvakeste abil. Risoom võib olla enam kui meetripikkune ja kuni 12 mm jäme.
Õied on väikesed, 3–5 mm läbimõõduga, viie kahvatukollase kroonlehega ja koos tihedates kobarates. Õitseb juunist augustini, viljad on väikesed 4–6-millimeetrise läbimõõduga punased kuni mustad marjad. Kromosoomiarv on 2n = 66.
Grigori Safonov

Grigori Nikolajevitš Safonov (vene keeles Григорий Николаевич Сафонов; 26. oktoober (vkj. 13 oktoober) 1904 Rostov, Jaroslavli kubermang – 1972 Moskva) oli vene jurist, NSV Liidu peaprokurör 1948–1953.
Konstantin Goršenin

Konstantin Petrovitš Goršenin (vene keeles Константин Петрович Горшенин; 10. juuni 1907 Alatõr – 27. mai 1978 Moskva) oli vene jurist, NSV Liidu peaprokurör 1943–1946.
Alates 5. veebruarist 1948 kuni 31. maini 1956 oli Konstantin Goršenin Nõukogude Liidu justiitsminister.
Roman Rudenko

Roman Andrejevitš Rudenko (vene keeles "Роман Андреевич Руденко"; 7. august 1907 – 23. jaanuar 1981) oli vene jurist, NSV Liidu peaprokurör 1958–1981.
Venemaa rahandusministeerium

Venemaa Föderatsiooni Rahandusministeerium (vene keeles Министерство финансов Российской Федерации) on Venemaa Föderatsiooni valitsusasutus, mis korraldab riigi rahanduspoliitikat.
16. detsembrist 2011 on asutuse juht rahandusminister Anton Siluanov.
Osakonnad.
Venemaa rahandusministeeriumil on järgmised osakonnad:
Venemaa majandusarenguministeerium

Venemaa Föderatsiooni Majandusarenguministeerium (vene keeles Министерство экономического развития Российской Федерации või Минэкономразвития России) on Venemaa Föderatsiooni valitsusasutus, mis korraldab riigi majanduspoliitikat.
21. jaanuarist 2020 on asutuse juht majandusarenguminister Maksim Rešetnikov.
Saskia Kask

 
Saskia Kask (sündinud 13. jaanuaril 1978) on Eesti riigiametnik, jurist.
Alates 1. jaanuarist 2019 kuni 31. detsembrini 2023 töötas ta Põhja ringkonnaprokuratuuri juhtivprokurörina. 
Varem oli ta Põhja ringkonnaprokuratuuri esimese osakonna, s.o narko-, organiseeritud ja raskete kuritegude osakonna vanemprokurör (juhataja).
Saskia Kase avaliku teenistuse ja prokuröri staaž 31. detsembri 2018 seisuga on 15 aastat 4 kuud ja 28 päeva.
Tegevus lapssaatejuhina.
Ta oli 1990. aastatel menusaate "Kooli TV" üks saatejuhte. 1990 juhtis ta ETV saadet "Tere hommikust!" 
Isiklikku.
Juunis 2021 abiellus ta ajakirjanik Priit Kuusega.
Ivan Akulov

Ivan Aleksejevitš Akulov (vene keeles Иван Алексеевич Акулов; 24. aprill (vkj. 12. aprill) 1888 Peterburi – 30. oktoober 1937 Moskva) oli Nõukogude partei ja riigitegelane, NSV Liidu prokurör 1933–1935.
Ivan Akulov arreteeriti 23. juulil 1937. 29. oktoobril 1937 mõistis Nõukogude Liidu Ülemkohtu sõjakolleegium Ivan Akulovi kontrrevolutsioonilises sõjalises vandenõus süüdistatuna surma. Kohtuotsus viidi täide 30. oktoobril 1937. Ivan Akulov rehabiliteeriti postuumselt 18. detsembril 1954. Kommunistliku partei liikmesus taastati 27. mail 1955.
Sits

Sits on ühekordsest kraaslõngast labase sidusega puuvillane kangas, tavaliselt trükimustriline. Batistist tugevam ning bjassist ja kalingurist õhem, ruutmeeter sitsi kaalub umbes 100 grammi. Kangas on India päritolu. Teistes keeltes tuntud nimetustega calico, chintz, "printed cotton", Ameerikas ka "muslin".
"Chintz" (inglise keelde laenatud hindikeelne sõna, tõlkes 'mustriliseks tehtu') tähendas algselt värvimismenetlust. Algselt märkis nimetus puuvillast või linast suuremustrilist mööblikangast, mis oli aastail 1700–1860 populaarne materjal kardinateks ja voodieesriieteks, lapitehnikaks või mööblikatteks. Sageli vahatati kanga pind vaiguga, mis aitas hoiduda plekkidest ja mustusest, kuid oli välja pestav. 
Kontekstis, kus sitskanga kohta on kasutatud paralleelselt sõnu "chintz" ja "calico, tähendab" "chintz" suuremustrilist ja "calico" väikesemustrilist sitsiriiet.
Sebilj

Sebilj on osmanite stiilis purskkaev, mis asub Sarajevo linnasüdames Baščaršija väljakul.
Ajalugu.
Esialgse purskkaevu lasi 1753. aastal ehitada Mehmed Paša Kukavica. 1891. aastal teisaldas selle austria arhitekt Alexander Wittek oma praegusesse asukohta.
Space Shuttle'i tahkekütuskiirendi

Space Shuttle'i tahkekütuskiirendi oli esimene tahket kütust kasutanud rakett, mida kasutati mehitatud kosmoselendudel ning kaks kiirendit tootsid Space Shuttle'i missioonidel enamiku esimesel kahel minutil vajaläinud tõukejõust. Pärast kiirendite töö lõppu, need eraldusid ja kukkusid Atlandi ookeani, kust need üles korjati ja taaskasutati. 
Space Shuttle'i tahkekütuskiirendid olid võimsaimad tahket kütust kasutanud raketid. Üks kiirendi tootis maksimaalselt 13800 kN tõukejõudu ehk kaks korda rohkem kui võimsaim ühe põlemiskambriga rakettmootor Rocketdyne F-1. Kiirendid kaalusid kokku 1 180 000 kg ja moodustasid enamiku Shuttle'i koguraskusest. Kiirendeid tootis esialgu Thiokol, mille hiljem ostis ATK. Esialgu korjas kiirendeid ookeanist üles Pratt &amp; Whitney allüksus USBI ning hiljem võttis kiirendite korje üle United Space Alliance.
Space Shuttle'i programmi vältel kasutati 270 tahkekütuskiirendit ning ookeanist korjati üles kõik peale nelja. Kaks kiirendit hävisid missioonil STS-4, kui langevarjude rikke tõttu kukkusid kiirendid merre ja läksid põhja ning ülejäänud kaks hävitas Challengeri katastroofi ajal ohutusohvitser. Space Shuttle'i programmi viimasel missioonil STS-135 kasutatud kiirendid sisaldasid detaile, mis olid lennanud programmi esimesel missioonil STS-1.
Bellatrix

Bellatrix (ka γ Orionis, Gamma Orionis, Gamma Ori, γ Ori) on heleduselt Orioni tähtkuju kolmas ja tähistaeva 27. täht.
See on massiivne täht, mille mass on Päikesest 8,5 korda suurem. Tähe temperatuur on umbes 22 000 kelvinit, mis on tunduvalt kuumem kui Päikese 5778 kelvinit. Bellatrixi tähesuuruseks määrati 1963. aastal 1,64, kuid 1998. aastal avastati, et see on muutlik täht, mille tähesuurus varieerub vahemikus 1,59–1,64. Bellatrix on umbes 250 miljonit aastat vana ja asub Maast 250 valgusaasta kaugusel.
Istiklali mošee

Istiqlali mošee on Sarajevo üks suurimad mošeesid. See rajati 2001. aastal ja nimetati samanimelise mošee järgi Jakartas. Nimi tähendab araabia keeles iseseisvuse mošeed. Mitteametlikult nimetavad kohalikud seda ka Indoneesia mošeeks.
Mošee asub aadressil Bulevar Meše Selimovića 85. Sellel on kaks 48 meetri kõrgust minaretti.
Messier 46

Messier 46 (ka M46 ja NGC 2437) on Ahtri tähtkujus asuv hajusparv. 
Selle avastas 1771. aastal Prantsuse astronoom Charles Messier. M46 asub Maast 5500 valgusaasta kaugusel ja arvatavalt on selles üle 500 tähe. Parv on umbes 37 valgusaastat lai ja see on umbes 300 miljonit aastat vana.
Kralja Fahda mošee

Kralja Fahda mošee (bosnia keeles "Džamija kralja Fahda") on Sarajevo suurim mošee, mis rajati 2000. aastal.
Mošee asub Novi Gradis, kõige läänepoolsemas Sarajevo neljast omavalitsusega linnaosast.
Mošee mahutab 1500 inimest.
2016. aasta Suurbritannia Euroopa Liidu liikmesuse referendum

2016. aasta Suurbritannia Euroopa Liidu liikmesuse referendum, tuntud ka kui ELi referendum või Brexiti referendum, oli 23. juuni 2016 Suurbritannias ja Gibraltaris toimunud referendum, milles küsiti valijaskonnalt, kas Suurbritannia ja Gibraltar peaks jääma Euroopa Liidu liikmeks või lahkuma Euroopa Liidust.
Hääletus.
Referendum toimus Euroopa Liidu referendumiseaduse 2015. ja ka 2000. aasta poliitiliste parteide, valimiste ja referendumite seaduse alusel. Rahvahääletuse tulemusel hääletas 51,9% valijaskonnast Suurbritannia ja Gibraltari lahkumist Euroopa Liidust, ja 48,1% Euroopa Liitu jäämise poolt. Kuigi referendum oli seaduslikult mittesiduv, lubas tollane valitsus selle tulemuse ellu viia ja algatas 29. märtsil 2017 ametlikku EList väljaastumise protsessi.
Tagajärjed.
Vahetult pärast tulemust reageerisid finantsturud negatiivselt kogu maailmas, ja David Cameron teatas, et ta astub tagasi peaministri ja konservatiivide partei liidrina, olles kampaanias edutult hääletanud. See oli esimene kord, kui rahvahääletuse tulemus oli vastuolus Ühendkuningriigi valitsuse eelistatud valikuga. Theresa Mayst sai pärast Cameroni tagasiasutumist Suurbritannia peaminister. Euroopa Liidu referendumi tulemusel seisis opositsioonipartei silmitsi ka juhtimisprobleemiga. Valimiskomisjon on karistanud kampaania rahastamise eeskirjade eiramise eest mitmeid kampaaniagruppe ja parteisid (toetavad nii puhkust kui ka jäämist), kusjuures Leave.EU-le ja BeLeave'ile määratud trahvid on piiratud komisjoni trahvide ülempiiriga. Samuti on käimas uurimine võimaliku Venemaa sekkumise kohta rahvahääletusse.
Baitus Salam

Baitus Salam (eesti keeles "rahukoda") on 2004. aastal Sarajevosse rajatud mošee. Seda kasutab Ahmadiyya Moslemite Jamaat Bosnias ja Hertsegoviinas.
Hadžijska mošee

Hadžijska mošee (bosnia keeles "Hadžijska džamija" 'palverändurite mošee') on 1561. aastal Sarajevosse rajatud mošee.
Algselt nimetati seda Vekil Harači mošeeks kortermeistri järgi, kes selle ehitada lasi.
NGC 2451

NGC 2451 on Ahtri tähtkujus asuv hajusparv mille tõenäoliselt avastas Giovanni Battista Hodierna enne 1654. aastat ja John Herschel 1835. aastal. 1994. aastal avastati, et see on tegelikult kaks erinevat hajusparve, mis jäävad samasse vaatevälja ning avastus sai kinnituse 1996. aastal. Parvede nimed on NGC 2451 A ja NGC 2451 B ning need asuvad Maast vastavalt 600 ja 1200 valgusaasta kaugusel.
Baščaršija mošee

Baščaršija mošee on islami pühakoda, mis paikneb Miljacka jõe vahetus läheduses Sarajevo vanalinnas, samanimelisel Baščaršija väljakul.
Ajalugu.
Havedža Duraki korralduse ja annetustega ehitati minaretiga sakraalhoone valmis aastaks 1528. Esialgne puitkuppel hävis 1697. aasta tulekahjus, mille järel asendati praegusega. 1762. aastal muudeti ehitise välimust kohaliku annetaja rahalistest vahenditest. Teises maailmasõjas aset leidnud laastamiste tõttu vajas see hiljem taastamist.
Tähtsus.
Basaari kõrvale rajatud silmapaistev mošee on sajandite vältel toetanud linna majanduslikku arengut.
Mai Charoenpura

Mai Charoenpura (tai keeles ใหม่ เจริญปุระ; sündinud 5. jaanuaril 1969 Bangkokis) on tai laulja ja näitleja.
Ta õppis Inglismaal (Farringtons School). Lauljana tegi ta debüüdi 1989. aastal.
Eschen

Eschen on vald Liechtensteini põhjaosas. See on rahvaarvu järgi suuruselt neljas vald Liechtensteinis.
Hollabrunn

Hollabrunn on linn ("Stadtgemeinde") Austrias Alam-Austria liidumaal, Hollabrunni ringkonna keskus, Göllersbachi jõe ääres. See asub Austria suurima veinipiirkonna "Weinvierteli" südames.
Ajalugu.
Hollabrunni ümbrus asustati esmakordselt neoliitikumi ajal. U. 300. aastal eKr õitses üks olulisemaid La Tène kultuuri linnu Kesk-Euroopas lühikest aega Sandbergi mäe lõunanõlvadel Roseldorfis Platti küla lähedal, mõni kilomeeter Hollabrunnist loodes.
Kolmanda koalitsiooni sõja ajal toimus 16. novembril 1805 lähedalasuvas Schöngrabernis lahing Joachim Murat' juhitud (kindral Nicolas Oudinot' osalusel, kes sai haavata) Napoleoni vägede ja Vene kindrali Pjotr Bagrationi (kes kaitses Kutuzovi taganemist põhja poole Austerlitzi suunas) vägede vahel.
Peaaegu neli aastat hiljem, Viienda koalitsiooni sõja ajal, toimus linnas taas kaks lahingut Prantsuse ja Austria vägede vahel. Hollabrunni lahing oli arjergarditegevus, kus Wagrami lahingu järel 9. juulil 1809 võitlesid Johann von Klenau juhitud Austria VI korpus ja André Masséna juhitud Prantsuse IV korpuse elemendid. Järgmisel päeval jätkus arjergardilahing Schöngrabernis.
Gonzales (Texas)

Gonzales on linn Ameerika Ühendriikides Texase osariigis, Gonzalese maakonna halduskeskus. 
2010. aasta rahvaloenduse järgi elas seal 7237 inimest.
NGC 6397

NGC 6397 (ka Caldwell 86) on kerasparv, mis asub Altari tähtkujus. 
See asub Maast umbes 7800 valgusaasta kaugusel ja koos Messier 4ga on see Maale lähim kerasparv. Parves on umbes 400 000 tähte ning heade vaatlustingimustega on see nähtav ka palja silmaga.
Beta Comae Berenices

Beta Comae Berenices (ka β Comae Berenices) on Berenike Juuste tähtkujus asuv peajada täht. 
See asub Maast umbes 29,95 valgusaasta kaugusel. Tähe nimes sisalduv kreeka täht beeta tähendab, et sel on tähtkuju suuruselt teine tähesuurus, kuid tegelikult on selle tähesuurus veidi suurem kui α Comae Berenices. 
Täht on Päikesele üsna sarnane, olles sellest veidi suurem ja suurema absoluutse tähesuurusega. Beta Comae Berenices on umbes 3 miljardit aastat vana ja seega Päikesest noorem.
NGC 5824

NGC 5824 on Hundi tähtkujus asuv kerasparv, mis paikneb Kentauri tähtkuju läänepoolse piiri lähedal. Kerasparve avastasid väidetavalt James Dunlop, John Herschel ja E. E. Barnard. NGC 5824 asub Maast umbes 105 valgusaasta kaugusel. Parv on vaadeldav väiksemate teleskoopidega, kuid selle tuuma vaatlemiseks on vaja suurema avaga teleskoopi.
Veonoot

Veonoot on kaldale, laevale või jääle väljaveetava kurnpüünise üldnimetus.
Veonooda ehitus.
Veonoot on suure pära ja harilikult kahe tiivaga veovõrk, mille tiibadel on pikad veoköied. Pära kujutab endast toestamata võrkkotti. Mõlemal pool pära on ühepikkused või eri pikkusega tiivad ja tiibade otsas veoköied, mis võimaldavad ujuvvahendil manööverdada enne püünise väljavõtmist. Esimesena veesatavat veoköit nimetatakse kannaköieks, viimasena veesatavat jooksuköieks. Tiivad on ühepikkused, kui mõlemad veoköied võetakse välja üheaegselt.
Osadel nootadel on pära peaosaks trapetsikujulised võrgulina lõiked, mis moodustavad pärakoti küljed. Lõigete laiemad servad moodustavad pära suu, kitsamad põhja ehk "timbu". Saagi väljavõtmisel vallandatakse timbunöör ning kalad lastakse tekkinud avausest kaldale või paati.
Püügiviis.
Noodal lastakse esmalt sisse pära ja siis kahest paadist üheaegselt tiivad. Noodapärasse jäävad kalad tõstetakse väljatõmbamisel kahvaga väiksematesse paatidesse.
Veonooda omapära seisneb selles, et tema võrksein peab ulatuma kogu kokkuvedamise ajal pinnast põhjani.
Ajalugu.
Noot oli arvatavalt Eestis kasutusel juba kiviajal. 19. sajandil oli Eestis kasutusel nii lihtsaid kui keerulise ehitusega nootasid. Suured noodad (tiiva pikkus kuni 400 m ja kõrgus 5 m) valmistasid nootkonna liikmed, kes olid enamasti ühe küla mehed. Neile kuuluvatest osadest pandi noot kokku püügihooaja alguses, selle lõppedes igaüks oma osa koju tagasi. 
Tänapäev.
Veonooda definitsioon kehtivas kalapüügieeskirjas on – koosneb veoköitest, tiibadest, kerest ja pärast, mis kokku vedamisel kurnab läbi kogu veekihi ümberpiiratud alal. Veonooda alaliigid on kaldanoot ja pöördnoot.
Joshua Kimmich

Joshua Walter Kimmich (sündinud 8. veebruaril 1995 Rottweilis) on Saksamaa jalgpallur. 
Ta mängib kaitsjana Saksamaa kõrgliiga klubis Müncheni Bayern ja Saksamaa jalgpallikoondises.
Aastatel 2007–2013 mängis ta VfB Stuttgardi noortevõistkondades. Profidebüüdi tegi ta 2013. aastal RB Leipzigis, mis mängis siis veel Saksamaa tugevuselt kolmandas liigas. 2015. aastal sõlmis ta viieaastase lepingu Müncheni Bayerniga.
Koondisekarjäär.
2014. aastal tuli ta Saksamaa kuni 19-aastaste koondisega Euroopa omavanuste meistriks.
Debüüdi Saksamaa rahvuskoondises tegi Kimmich 29. mail 2016 sõprusmängus Slovakkia vastu. Esimese värava lõi ta rahvuskoondises 4. septembril 2016 sõprusmängus Norra vastu.
Siraphun Wattanajinda

 
Siraphun Wattanajinda (või Siraphan Wattanajinda, tai keeles ศิรพันธ์ วัฒนจินดา; sündinud 22. mail 1982 Chiang Mais) on tai filminäitleja.
Ta on õppinud Chiang Mai Ülikoolis, kus omandas bakalaureusekraadi. Siraphan tegi debüüdi filmis "Dear Dakanda" 2005. aastal.
Baščaršija

Baščaršija (eesti keeles kui "peaturg") on Sarajevo ajaloolise ja kultuurilise keskuse esindusväljak, kus Osmanite riigi ajast asus Miljacka jõe kaldal basaar.
Väljakul asub osmanite stiilis purskkaev Sebilj.
Esindusväljak

Esindusväljak on linna või mõne muu asula tähtsaim, harilikult keskne, väljak. Esindusväljakul toimuvad sageli esinduslikud üritused, kontserdid, paraadid kui ka ametlikud vastuvõtud.
Basaar

Basaar on enamasti idamaade asulates asuv kaubatänav või (pea-)turg.
Messier 68

Messier 68 (ka M68 ja NGC 4590) on kerasparv, mis asub Hüdra tähtkujus. 
Parve avastas 1780. aastal Charles Messier. M68 asub Maast 33 600 valgusaasta kaugusel ja tiirleb ümber Linnutee, ekstsentrilisusega 0,5. Parve orbiit viib selle galaktika keskmest kuni 100 000 valgusaasta kaugusele. Messier 68 on üks metallivaesemaid kerasparvi, mis tähendab, et peale vesiniku ja heeliumi on seal muid keemilisi elemente vähe.
2015. aasta seisuga on parvest leitud 50 muutlikku tähte, millest 28 tuvastas Ameerika Ühendriikide astronoom Harlow Shapley aastatel 1919–1920.
Messier 48

Messier 48 (ka M48 ja NGC 2548) on hajusparv, mis asub Hüdra tähtkujus. 
Parve avastas 1771. aastal Charles Messier. Tema kirjeldatud asukohas pole ühtegi täheparve, kuid kirjeldatud parve otsetõus klapib NGC 2548 omaga, kuid selle kääne erineb viie kraadi võrra. Asukoha eksituse parandas Caroline Herschel, mistõttu peetakse teda vahel parve avastajaks ning selle avastamisajaks 1783. aastat. Parv asub Maast 1500 valgusaasta kaugusel.
Meknes

Meknes on linn Marokos Fès-Meknèsi piirkonnas.
Linn on asutatud 11. sajandil.
Linnas asub Moulay Ismaili Ülikool.
Bornhaupt

Bornhaupt on Leedust Vilnost (praegu Vilnius) pärit literaadi- ja aadlisuguvõsa.
Ajalugu.
Suguvõsa võeti 1889. aasta 22. märtsil (vkj) Liivimaa kubermangu aadlisuguvõsaraamatusse.
Moulay Ismaili Ülikool

Moulay Ismaili Ülikool (prantsuse keeles "Université Moulay Ismail", araabia keeles جامعة مولاي إسماعيل‎) on ülikool Meknese linnas Marokos.
Ülikool asutati aastal 1989 ja see on saanud nime Maroko sultani Moulay Ismaili (valitses 1672–1727) järgi.
Alphard

Alphard (ka Alpha Hydrae) on Hüdra tähtkuju heledaim täht. 
See on hiidtäht, mis on Päikesest jahedam, kuid sellest suurem ja heledam. Alphard on Päikesest kolm korda massiivsem ja selle diameeter on Päikesest 25 korda suurem. Alphard on 420 miljonit aastat vana ning see on arenenud peajada tähest K3-spektri täheks.
Alphard asub Maast 177 valgusaasta kaugusel.
Kurnpüünis

Kurnpüünis on püügivahend, mille kasutamise põhimõte seisneb veekogu osa ümberpiiramises ja sealt kala kättesaamises püünise kokkuvedamisega või püügivahendi vertikaalse liigutamisega.
Kurnpüünisega piiratakse veekogu osa püünisega ümber ja kala kättesaamiseks tõmmatakse püünis kaldale, paati või laeva. Enamiku kurnpüüniste puhul veetakse püünis enne seda ka kokku. Püünisetüübi nimetus tuleneb sellest, et vett justkui kurnatakse püünisega, et kalu sellest välja sõeluda. Kalastamine kurnpüünistega on aktiivne püügiviis. Kurnpüüniste määratlus ja kasutamine on Eestis sätestatud kalapüügieeskirjaga. Lubatud kurnpüünised on põhjanoot, veonoot, liiv, kuurits, vähinatt, püüvõrk ja tõstevõrk.
UNESCO maailmapärand San Marinos

San Marino alal on UNESCO maailmapärandi nimistus üks objekt.
Nimistusse on kantud:
NGC 2419

NGC 2419 (ka Caldwell 25) on kerasparv, mis asub Ilvese tähtkujus. 
Parve avastas 31. detsembril 1788 William Herschel. NGC 2419 asub Päikesest umbes 300 000 valgusaasta kaugusel. Parve avastamise järel arvati ekslikult, et see ei tiirle ümber Linnutee, kuid tegelikult viib selle orbiit parve galaktika keskmest kaugemale kui on Magalhãesi Pilved ning sel kulub ühe tiiru tegemiseks kolm miljardit aastat.
U (ajakiri)

U oli 2010-2017 ebaregulaarselt ilmunud Eesti urbanistide veebiajakiri. Ajakirja andis välja MTÜ Linnalabor.
2015. aasta number 9 ilmus koos ajakirjaga Õu.
Messier 3

Messier 3 (ka M3 ja NGC 5272) on kerasparv, mis asub Jahipenide tähtkujus. 
Parve avastas 3. mail 1764 Charles Messier ning see oli esimene Messier' objekt, mille avastas Messier ise. Messier arvas esialgu, et parv on udukogu millel pole tähti, kuid vea parandas 1784. aastal William Herschel, kes märkas parves tähti. Messier 3 on üks enimuuritud kerasparvi. See on üks suurimaid ja heledamaid täheparvi, koosnedes umbes 500 000 tähest. Parve vanuseks arvatakse olevat umbes 8 miljonit aastat ja see asub Maast umbes 33900 valgusaasta kaugusel.
UNESCO maailmapärand Bermudal

Bermuda alal on UNESCO maailmapärandi nimistus üks objekt. Kuna Bermuda pole iseseisev riik, käsitletakse seda objekti maailmapärandi Suurbritannia loetelus.
Nimistusse on kantud:
NGC 2403

NGC 2403 (ka Caldwell 7) on spiraalgalaktika, mis asub Kaelkirjaku tähtkujus.
Galaktika avastas 1788. aastal William Herschel. See asub Maast umbes 10 miljoni valgusaasta kaugusel. NGC 2403 sarnaneb Kolmnurga galaktikaga, olles umbes 50 000 valgusaastat lai ja sisaldades mitmeid H-II-piirkondi.
Galaktikast on leitud supernoova SN 2004dj.
Nepali jalgpallikoondis

Nepali jalgpallikoondis on Nepali rahvuskoondis jalgpallis.
Osalemine maailmameistrivõistlustel.
Nepal ei ole kunagi jõudnud maailmameistrivõistluste finaalturniirile.
Messier 35

Messier 35 (ka M35 ja NGC 2168) on hajusparv, mis asub Kaksikute tähtkujus.
Parve avastas 1745. aastal Philippe Loys de Chéseaux ja enne 1750. aastat avastas selle John Bevis. See asub Maalt 3870 valgusaasta kaugusel. Parvest kagus asub hajusparv NGC 2158.
NGC 2158

NGC 2158 on hajusparv, mis asub Kaksikute tähtkujus. 
Parve avastas 16. novembril 1786 William Herschel. See asub hajusparv Messier 35st edelas ja on umbes 2 miljardit aastat vana. Messier 35 ja NGC 2158 pole omavahel seotud, sest NGC 2158 asub 9000 valgusaastat kaugemal kui M35.
NGC 2371

NGC 2371 on kahe tuumaga planetaarudu, mis asub Kaksikute tähtkujus. 
Kuna udu paistab eemalt vaadatuna kahe erineva uduna, on sellele New General Catalogues antud kaks nime: NGC 2371 ja NGC 2372. Udukogu asub Maast umbes 4400 valgusaasta kaugusel.
Hipgnosis

Hipgnosis oli Ühendkuningriigis Londonis tegutsenud graafikadisainerite rühmitus, mis keskendus heliplaatide ümbriste ja pakendite kujundamisele. 1960. aastate lõpust 1980. aastate alguseni tegutsenud Hipgnosis sai kuulsaks tänu oma fotokesksetele, sageli sürreaalsetele ja psühhedeelsetele ning sageli kiiksuga huumoriga vürtsitatud kujundustele ning meisterlikule fototöötlusele.
Hipgnosist peetakse plaadikujundusvaldkonna kõige mõjukamaks ja olulisemaks uuendajaks.
Aastatel 1968–1983 kujundas Hipgnosis ligi 400 plaadiümbrist ansamblitele ja artistidele, nagu näiteks Pink Floyd, Led Zeppelin, Peter Gabriel, Syd Barrett, Wishbone Ash, Electric Light Orchestra, 10cc, Bad Company ja Black Sabbath.
Hipgnosise teke.
Hipgnosise moodustasid 1967. aastal Storm Elvin Thorgerson (28. veebruar 1944 – 18. aprill 2013) ja Aubrey Powell (23. september 1946). Hiljem liitus Hipgnosega Peter Martin Christopherson (27. veebruar 1955 – 25. november 2010).
Hipgnosis sai alguse, kui korterit jaganud Thorgerson ja Powell hakkasid ühiselt kujundama raamatukaasi Thorgersonsi kirjastajast sõbrale. Nime võtsid nad oma elukoha trepikoja seinale joonistatud grafitilt, mille autoriks on pakutud Syd Barretit. Liitsõna esimene silp tähendab trendikust või moodsust, "gnosis" tähendab aga kreeka keeles teadmist.
Hipgnosise rahvusvaheline läbilöök saabus 1973. aastal Pink Floydi albumi "The Dark Side of the Moon" ja Led Zeppelini albumi "Houses of The Holy" kujundustega.
Stiil.
Hipgnosise albumikujundused põhinesid fotograafial. Nende lähenemine ning foto kasutamisviis olid aga väljakujunenud traditsioonist kardinaalselt teistsugune. Kui seni oli kaanefoto eesmärk anda infot artisti kohta, siis Hipgnosis kujundas albumi kui eraldiseisva kunstiteose.
Hipgnosise tuntuimaks kaubamärgiks sai efektsete pimikutrikkide ja julge fototöötluse kasutamine. Tänapäeval ei ole selles midagi märkimisväärset, kuid toona ei olnud kujundajate kasutuses arvuteid, fototöötlusprogrammidest rääkimata.
Hipgnosise töödele oli iseloomulik ka fotode jaoks kallite, töömahukate ja suurejooneliste lavastuste kasutamine. Sageli palgati poseerima näitlejad, pildistamine toimus kauges või eksootilises paigas ning rajati kalleid dekoratsioone.
Hipgnosise kujundusi iseloomustavateks märksõnad on "sürreaalsus", "absurd" ja "grotesk". Kunstnikud, kelle töödega Hipgnosise loomingut võiks võrrelda, on René Magritte ja Salvador Dalí.
Hipgnosise kujundustele on iseloomulik ka omapärase, nii-öelda kiiksuga huumori ja visualiseeritud sõnamängude kasutamine.
Lisaks albumitele on Hipgnosis kujundanud ka raamatuid ning teinud reklaamklippe. Viimased Hipgnosise kui rühmitise kujundatud albumid ilmusid 1984. aastal.
Ühisanumsissepritse

Ühisanumsissepritse (inglise keeles "common rail direct fuel injection)" on kütuse pihustamise meetod uute diiselmootorite jaoks. Süsteem koosneb kõrgsurvepumbast, pihustitest, kõrgsurveanumast ("common rail") ja elektroonilisest juhtplokist. Kõrgsurveanumasse on paigaldatud rõhuandur ja rõhuregulaator. Regulaator on klapp, mis juhib koos kõrgsurvepumba elektroonika määratud rõhku.
Ühisanumsissepritse süsteemi otsest pihustamist reguleerib elektrooniline juhtplokk. Kütuse sisepritsimine põlemiskambrisse toimub, kui see on maksimaalselt kuum. See teeb kütuse põlemise ühtlasemaks.
Võrreldes tavalise diiselsüsteemiga on ühisanumsissepritsesüsteemi eeliseks väiksem heitgaaside kogus, mootori suurem võimsus, väiksem müra ja vibratsioon ning kütusekulu. Puuduseks on mootori varuosade kallidus ja lühem hooldusvälp võrreldes traditsioonilise diiselsüsteemiga, samuti auto kõrgem hind.
Kõrgsurvepump toob kütuse paagist kõrgsurveanumasse, kus elektroonika abil tõuseb rõhk kuni 25 000 psi (uutel süsteemidel võib rõhk olla suurem). Kõrgsurveanum on torude abil ühendatud pihustitega. Juhtploki kaablid on ühendatud pihustitega. Pihusti alumine osa läheb mootori silindrisse. Kui juhtplokist tuleb elektriline impulss pihustipeasse, pihusti avaneb ja läbi selle tuleb kütuse doos põlemiskambrisse . Elektrilise impulsi kestust mõõdetakse mikrosekunditega.
Ühisanumsissepritse pihustite tüüpe on kolm: elektrohüdrauliline, elektromagnetiline ja pieso. Elektrohüdrauliline on kõige lihtsaim ja vanem, seda uutele süsteemidele enam ei paigalda. Elektromagnetiline on aga uuem ja väga populaarne pihustitüüp. Piesopihusti on kõige uuem ja kõige kallim pihustitüüp, mille eeliseks on kõige suurem ökonoomsus, võimsus ja väike müra. Pihusti sees on piesokristall, mis muudab oma suurust, kui tuleb elektriimpulss .
Värska kuurortravikeskus

Värska kuurortravikeskus on majutus-, puhke- ja raviettevõte, mis asub Võru maakonnas Setomaa vallas Väike-Rõsna külas, kuurortpiirkonnas Lämmijärve kaldal. 
Keskusse kuuluvad Värska sanatoorium ja Värska veekeskus, mis asuvad teineteisest 300 m kaugusel. Värska kuurortravikeskuses on kasutusel looduslik Värska mineraalvesi ja Värska lahe mudamaardlast kaevandatud ravimuda. Keskuses asuvad ka Värska mineraalveekraanid, kus saab tasuta degusteerida Värska maapõuest tulevat erineva soolsusega mineraalvett. 
Värska veekeskus on puhkeasutus, mille basseinides on osaliselt kasutusel Värska mineraalvesi.
Värska sanatoorium pakub protseduure haiguste ennetamiseks ja haigusnähtude vähendamiseks, sealhulgas ravimuda- ja mineraalveevanne.
Polluks

Polluks (ka Pollux, Beta Geminorum, β Geminorum) on oranž hiidtäht, mis asub Kaksikute tähtkujus. 
See on Kaksikute tähtkuju heledaim täht ja tähistaeva heleduselt 17. täht. Polluks on Maale lähim hiidtäht, asudes 34 valgusaasta kaugusel. Selle tähesuurus on 1,69.
2006. aastal avastati, et Polluksi ümber tiirleb eksoplaneet Pollux b.
Värska veekeskus

Värska veekeskus on veekeskus Värska kuurortravikeskuses Väike-Rõsna külas Setomaa vallas Võru maakonnas.
Veekeskuses on veeatraktsioonid, mitu basseini ja sauna. See on Eesti ainus veepark, kus on osaliselt kasutusel otse maapõuest tulev looduslik Värska mineraalvesi. Mineraalvesi on mullivannides, mineraalveelesilas ja sauna juures olevas basseinis.
Veepargi atraktsioonide seas on survekosed, vastuvoolukanal, troopilise vihma atraktsioon, mineraalvee kontrastmullivannid 26 °C ja 34 °C, mineraalvee lesila, veemägi – massaaž põhjast tulvava jõulise veejoaga, kivikliburada.
Täismõõdus ujumisbasseinis on kolm 25-meetrist rada, basseini sügavus on 1,2–1,8 m. Lastebasseini temperatuur on 34 °C ja sügavus 0,7 m, basseinis on väike liumägi.
Veekeskuses on veel veebaar, Näki kohvik, saunakompleks (aurusaun, 75 °C ja 90 °C soome saunad, infrapunasaun) ja sügav bassein külma mineraalveega.
Värska veekeskusest 300 m kaugusel asub ka Värska sanatoorium.
Ese keel

Ese keel on Kagu-Paapua keelte koiari keelkonda kuuluv paapua keel, mida kõneldakse Paapua Uus-Guineas Oro provintsis Popondetta ringkonnas.
Kõnelejate arv on umbes 10 000, neist umbes 4000 on ükskeelsed.